In en om die huis: Ontbyt Molshope
1 bol supermark-brooddeeg, wit of bruin
Frikkadelletjies gemaak van enige geurige worsievleis (hoender/ bees/ vark) uit die dermpie gedruk , ongeveer eiergrootte gevorm
Willow Creek geur-olie van jou keuse
Berei ‘n ronde oondvaste pan voor met Willow Creek geurolie.
Braai frikkadelletjies bruin in geurolie of gewone olyfolie. Trek ‘n stukkie van die deeg af, maak ongeveer ‘n handpalmgrootte plat ronde skyf en vou dan rondom ‘n frikkadel. Pak die bolle lossies teen mekaar in die pan. Gooi die room bo-oor en laastens die kaas. Bak vir 25 minute by 190 grade Celsius.
Bedien saam met mikrokruie, vars tamatie en gebraaide sampioene as jy wil. Jy kan ook heuning bo-oor die molshope gooi sodra dit uit die oond kom.
(Maak 'n Hap) Communitas » VG en NG gemeentes begin ‘n AGAPE BEWEGING
TuisbladTaakspanne Gemeentebegeleiding Gemeenteprosesse Advent VG en NG gemeentes begin ‘n AGAPE BEWEGING
VG en NG gemeentes begin ‘n AGAPE BEWEGING
Written by Frederick on November 30, 2008 . Posted in Advent
1ste Adventverhaal van Hoop – 30 November 2008
Stellenbosch NG Moedergemeente en Stellenbosch VG gemeente het in die tweede helfte van die jaar op besondere wyse ‘n pad van Agape liefde geloop. Dit het begin deur ‘n versoek van die VG-gemeente om ‘n byeenkoms te reël waar ten minste 100 van elk van die NG en VG bymekaarkom om met mekaar te deel en sodoende mekaar beter te leer ken. Hierdie behoefte het ontstaan omdat ‘n klein groepie leiers mekaar oor ‘n tyd beter leer ken het, en graag ander leiers in die gemeentes die geleentheid wou gee om mekaar ook beter te leer ken. Ons is ook gelukkig dat ons gemeentes in ‘n Gesamentlike Ring is.
So is ‘n byeenkoms in Cloetesville by die VG gemeente gereël en dit was ‘n rasende sukses. Die byeenkoms is volledig deur die lidmaatleiers van die twee gemeentes gereël, die learaars het wel meegedoen maar hoef geen leiersfunksie te vervul nie. Dit was in besonder ‘n “eerste” ervaring vir baie NG en VG lidmate. Vir baie was dit ‘n verkenningsgesprek en verassend om “gewone” mense te vind wat al die jare saam bly in een dorp. Ons was almal verras met die energie wat ontstaan het uit die ontmoeting met mekaar.
‘n Volgende soortgelyke byeenkoms is later gehou by die NG gemeente se saal. Ons het toe besef die geleenthede moet nou ‘n beweging word. Hieruit is ‘n Agape beweging gevorm wat die volgende behels:
Tweeweeklikse gebedsbyeenkomste aan huis van siek mense in beide gemeentes
Bywoning van mekaar se nagmaalbyeenkomste
Bywoning van mekaar se kerssangdienste
Bywoning van ‘n gemeente ete na nagmaal met kooroptrede
NG ondersteuning van ‘n gestremde kleinkind van een van die VG lidmate
Gebedsbesoek in die hospital van NG lidmaat deur VG lidmate
Kersdeelbyeenkoms in Adventtyd
Die ophou van kerklike gesprekke tussen die VG en NG gemeentes het ekstra stimulus gelewer, amper asof lidmate wou sê: Eenheid begin op voetsoolvlak ook.
Beginsels wat deurentyd gestel was is: Moet niks ryp druk nie; wees natuurlik wees jouself; gebruik die energie waar dit na vore kom; wees oop teenoor mekaar met geen agendas nie; ons aksies moet vloei uit ‘n opregte begeerte wees om mekaar beter te leer ken en lief te hê.